वाणिज्य एवं उद्योग मंत्रालय
17 सितंबर 2023 को राष्ट्रीय लॉजिस्टिक्स नीति के शुभारंभ के एक वर्ष पूर्ण
लॉजिस्टिक्स में सुधार की दिशा में तीव्रता से प्रगति
पीएम गतिशक्ति राष्ट्रीय मास्टर प्लान  के पूरक के लिए, प्रधानमंत्री श्री नरेन्द्र मोदी द्वारा 17 सितंबर 2022 को राष्ट्रीय लॉजिस्टिक्स नीति  की शुरूआत की थी। पीएम गतिशक्ति एनएमपी निश्चित बुनियादी ढांचे और नेटवर्क योजना के एकीकृत विकास को संबोधित करता है जबकि एनएलपी अन्य बातों के साथ-साथ प्रक्रिया में सुधार, लॉजिस्टिक्स सेवाओं में सुधार, डिजिटलीकरण, मानव संसाधन विकास और कौशल सहित सॉफ्ट इंफ्रास्ट्रक्चर और लॉजिस्टिक्स क्षेत्र के विकास पहलुओं पर ध्यान केंद्रित करता है।
दृष्टिकोण
एनएलपी का दृष्टिकोण सर्वोत्तम प्रौद्योगिकी, प्रक्रियाओं और कुशल जनशक्ति का लाभ उठाकर एक एकीकृत, निर्बाध, कुशल, विश्वसनीय, हरित, टिकाऊ और लागत प्रभावी लॉजिस्टिक्स नेटवर्क के माध्यम से देश की आर्थिक वृद्धि और व्यावसायिक प्रतिस्पर्धात्मकता को आगे बढ़ाना है। इससे लॉजिस्टिक्स में आने वाली लागत कम होगी जिससे प्रदर्शन में सुधार होगा।
लक्ष्य
एनएलपी के निम्न लक्ष्य हैं:
भारत में लॉजिस्टिक्स की लागत को कम करना
 लॉजिस्टिक्स प्रदर्शन सूचकांक रैंकिंग में सुधार लाना- 2030 तक शीर्ष 25 देशों में सम्मिलित होना,
 एक कुशल लॉजिस्टिक्स इकोसिस्टम के लिए डेटा संचालित निर्णय समर्थन प्रणाली बनाना।
व्यापक लॉजिस्टिक्स कार्य योजना 
इन लक्ष्यों को प्राप्त करने के लिए, एनएलपी के हिस्से के रूप में एक व्यापक लॉजिस्टिक्स एक्शन प्लान  लॉन्च किया गया था जिसमें आठ कार्य क्षेत्रों को शामिल किया गया था जिसमें  इंटीग्रेटेड डिजिटल लॉजिस्टिक्स सिस्टम  भौतिक संपत्तियों का मानकीकरण और सेवा गुणवत्ता मानकों की बेंचमार्किंग  लॉजिस्टिक्स मानव संसाधन विकास और क्षमता निर्माण  राज्य की भागीदारी  एक्ज़िम लॉजिस्टिक्स  सेवा सुधार ढांचा  कुशल लॉजिस्टिक्स के लिए क्षेत्रीय योजनाएं  और  लॉजिस्टिक्स पार्कों के विकास की सुविधा शामिल थे।
आउटरीच कार्यक्रम/बैठकें:
एनएलपी के लॉन्च के बाद से, नीति के कार्यान्वयन के संबंध में महत्वपूर्ण प्रगति हुई है। क्षेत्रीय सम्मेलनों, आमने-सामने की बातचीत और अंतर-मंत्रालयी बैठकों के माध्यम से डीपीआईआईटी द्वारा एनएलपी के कार्यान्वयन को सुविधाजनक बनाया गया है। इन आउटरीच गतिविधियों का अवलोकन नीचे दिया गया है।
- 28 जुलाई 2023 को अंतर-मंत्रालयी बैठक
· राष्ट्रीय लॉजिस्टिक्स नीति  की शुरूआत के दस महीने पूरे होने पर, इसके कार्यान्वयन की प्रगति की समीक्षा के लिए 28 जुलाई 2023 को डीपीआईआईटी द्वारा एक अंतर-मंत्रालयी बैठक आयोजित की गई। बैठक के दौरान देश में लॉजिस्टिक्स दक्षता में सुधार के लिए विभिन्न मंत्रालयों द्वारा किए गए उपायों का प्रदर्शन किया गया।
· बैठक में सड़क परिवहन और राजमार्ग मंत्रालय , पत्तन, पोत परिवहन और जलमार्ग मंत्रालय , कोयला मंत्रालय, खाद्य और सार्वजनिक वितरण मंत्रालय, नागरिक मंत्रालय, विमानन , इस्पात मंत्रालय, वाणिज्य विभाग, उर्वरक विभाग, राजस्व विभाग, कौशल विकास और उद्यमिता मंत्रालय  और बिजली और मंत्रालय, राष्ट्रीय औद्योगिक गलियारा विकास निगम लिमिटेड  सहित ग्यारह बुनियादी ढांचे और उपयोगकर्ता मंत्रालयों की भागीदारी देखी गई।
- बैठक की अध्यक्षता विशेष सचिव  ने की। समापन सत्र के दौरान सचिव डीपीआईआईटी शामिल हुए । बैठक को दो सत्रों में विभाजित किया गया था। प्रथम सत्र में डीपीआईआईटी द्वारा किए गए उपायों की समीक्षा पर ध्यान केंद्रित किया और द्वितीय सत्र में भाग लेने वाले मंत्रालयों द्वारा एनएलपी के कार्यान्वयन में प्रगति को शामिल किया गया।
2-क्षेत्रीय कार्यशाला 
- डीपीआईआईटी ने 20 मार्च और 12 अप्रैल 2023 के बीच पांच क्षेत्रीय कार्यशालाओं का आयोजन किया। सभी कार्यशालाओं में एनएलपी पर एक समर्पित सत्र आयोजित था, जिसमें एनएलपी की प्रमुख विशेषताओं और प्रगति को प्रदर्शित किया गया और भाग लेने वाले राज्यों/केंद्रशासित प्रदेशों ने संबंधित राज्य लॉजिस्टिक्स नीति और अन्य हस्तक्षेपों की स्थिति और मुख्य विशेषताएं प्रस्तुत कीं। .
- इन कार्यशालाओं में सभी 36 राज्यों/केंद्रशासित प्रदेशों और संबंधित मंत्रालयों/विभागों के अधिकारियों और ज्ञान भागीदारों तथा बहुपक्षीय संगठनों के प्रतिनिधियों सहित 500 से अधिक प्रतिभागियों ने भाग लिया।
3-अन्य आमने-सामने की बातचीत/बैठकें:
- लॉजिस्टिक्स परफॉर्मेंस इंडेक्स  पर बैठकें: एलपीआई में भारत की रैंकिंग को और बेहतर बनाने के प्रयास में, डीपीआईआईटी ने कई उपाय किए हैं। भारत सरकार की कई पहलों और सुधारों के बारे में विश्व बैंक टीम को अवगत कराने और एलपीआई स्कोरिंग के लिए उद्देश्य आधारित पद्धति पर अधिक जोर देने की आवश्यकता पर उनका ध्यान आकर्षित करने के लिए, डीपीआईआईटी सचिव ने वाशिंगटन डीसी में अपने मुख्यालय में विश्व बैंक समूह के वरिष्ठ अधिकारियों से मुलाकात की।
· इस क्रम में डीपीआईआईटी ने विश्व बैंक समूह [लॉजिस्टिक्स एंड इंफ्रास्ट्रक्चर इंडिया टीम] और संबंधित मंत्रालयों के साथ कई बैठकें कीं।
· भारत की एलपीआई रैंकिंग में सुधार के लिए एक कार्य योजना विकसित करने और इसे लागू करने के लिए लॉजिस्टिक्स खंड के अंदर एक समर्पित इकाई स्थापित की जा रही है।
- इसके अलावा, संबंधित मंत्रालय छह एलपीआई मापदंडों पर भारत के प्रदर्शन को बेहतर बनाने के लिए एक केंद्रित परियोजना-आधारित दृष्टिकोण के लिए एक समर्पित सेल की स्थापना कर रहे हैं।
- सेवा सुधार समूह  की बैठकें: एनएलपी के लिए अनुमोदित संस्थागत प्रणाली के अनुरूप, 14 मार्च 2023 को एक अंतर-मंत्रालयी एसआईजी का गठन किया गया था। एसएस  की अध्यक्षता में, इस समूह में एमओआरटीएच, एमओआर, एमओपीएसडब्लू, पीएसडब्लू, एमएनआरओडब्लू, एमओपी, डीओटी, एमओपीएनजी, एमओसीए, नीति आयोग, एमओईएफसीसी, एमओएचयूए, डीओआर और डीओसी के प्रतिनिधि शामिल रहे हैं।
· उद्देश्य: एसआईजी का गठन, समन्वित तरीके से उद्योग की लॉजिस्टिक्स सेवाओं और प्रक्रियाओं से संबंधित मुद्दों के त्वरित समाधान की सुविधा के लिए किया गया है। एसआईजी के माध्यम से मुद्दों के समाधान से अंतरसंचालनीयता को बढ़ावा मिलेगा; दस्तावेज़ीकरण, प्रारूपों, प्रक्रियाओं, दायित्व व्यवस्थाओं में विखंडन को समाप्त करना और नियामक वास्तुकला में अंतराल को कम करना आदि इसके लक्ष्यों में शामिल हैं।
· ई-लॉग्स पोर्टल : आज तक 29 लॉजिस्टिक्स क्षेत्र संघ ई-लॉग्स पोर्टल पर पंजीकृत हैं, जिनमें कुल 71 मुद्दे हैं, जिनमें से 34 मुद्दों का समाधान किया जा चुका है।
- उद्योग जगत के भागीदारों के साथ नियमित गोलमेज बैठकें और एसआईजी बैठकें आयोजित की जाती हैं। अब तक उद्योग संघों के साथ एसआईजी की छह बैठकें हो चुकी हैं
एनएलपी एवं सीएलएपी के कार्यान्वयन पर प्रगति
एनएलपी के लॉन्च के बाद से, सीएलएपी के कार्यान्वयन में हुई प्रगति का सारांश नीचे दिया गया है:
- यूनिफाइड लॉजिस्टिक्स इंटरफ़ेस प्लेटफ़ॉर्म : लॉजिस्टिक्स क्षेत्र में डिजिटल एकीकरण के लिए और उन उपयोगकर्ताओं को एकल संकेत प्रदान करने के लिए जो माल का व्यापार कर रहे हैं और परिवहन के कई तरीकों का उपयोग कर रहे हैं- यूनिफाइड लॉजिस्टिक्स इंटरफ़ेस प्लेटफ़ॉर्म  को एनएलपी के साथ लॉन्च किया गया था।
· यूएलआईपी एक स्वदेशी डेटा-आधारित प्लेटफ़ॉर्म है जो मंत्रालयों/विभागों में 34 लॉजिस्टिक्स-संबंधित डिजिटल सिस्टम/पोर्टल को एकीकृत करता है। गौरतलब है कि जीएसटी डेटा को यूएलआईपी के साथ भी एकीकृत किया जा रहा है।
· यूएलआईपी निजी क्षेत्र को इसपर केसों के उपयोग को विकसित करने का अवसर प्रदान करता है। गैर-प्रकटीकरण समझौतों  पर हस्ताक्षर करके और उचित परिश्रम के बाद, यूएलआईपी पर डेटा को एपीआई एकीकरण के माध्यम से एक्सेस किया जा सकता है और निजी भागीदार ऐप/उपयोग के मामले विकसित कर सकते हैं।
· 614 से अधिक उद्योग जगत के भागीदारों ने यूएलआईपी पर पंजीकरण कराया है।
· 106 निजी कंपनियों ने एनडीए पर हस्ताक्षर किए हैं
· 142 कंपनियों ने यूएलआईपी पर होस्ट करने के लिए 382 उपयोग हेतु मामले प्रस्तुत किए हैं।
- 57 आवेदन लाइव कर दिए गए हैं।
- एक्जिम लॉजिस्टिक्स: व्यापार सुविधा को बढ़ावा देने और ईएक्सआईएम लॉजिस्टिक्स को सुव्यवस्थित करने के लिए, निम्नलिखित उपाय किए गए हैं:
· बुनियादी ढांचे की कमियों को दूर किया जा रहा है और डिजिटल पहल शुरू की जा रही है ;
· एक ईएक्सआईएम लॉजिस्टिक्स ग्रुप का गठन किया गया है।
· अंतिम और पहले छोर के बुनियादी ढांचे के अंतराल को पर ध्यान केंद्रित करने और पत्तनों तक माल की निर्बाध आवाजाही को बढ़ावा देने के लिए पत्तन,पोत परिवहन और जलमार्ग मंत्रालय द्वारा एक व्यापक पत्तन कनेक्टिविटी योजना विकसित की गई है। पत्तनों तक अंतिम मील कनेक्टिविटी में सुधार के लिए एमओआरटीएच की 60 और रेलवे की 47 परियोजनाओं को मंजूरी दी गई है।
· पत्तन उत्पादकता में सुधार और मुद्दों के समाधान के लिए, एमओपीएसडब्ल्यू, पत्तन अधिकारियों आदि के साथ कई बैठकें आयोजित की गई हैं; पोर्ट प्रक्रियाओं का अध्ययन 3 प्रमुख पत्तनो  पर आयोजित किया गया है साथ ही डीपीआईआईटी द्वारा पत्तनो का दौरा किया जा रहा है।
· लॉजिस्टिक्स डेटा बैंक  एक एप्लिकेशन है जो ईएक्सआईएम कार्गो को ट्रैक करता है और पता लगाता है। अधिक व सटीक पूर्वानुमान, पारदर्शिता और विश्वसनीयता से लॉजिस्टिक लागत कम हो जाएगी और आपूर्ति श्रृंखला में बर्बादी भी कम होगी।
- एलडीबी डेटा का उपयोग करके, पत्तन-वार पोत टर्नअराउंड समय का नया विश्लेषण तैयार किया जा रहा है। पत्तन और निकटतम चेक पोस्ट के बीच भीड़भाड़ को पत्तन से सीएफएस/आईसीडी , पत्तन के लिए सीएफएस/आईसीडी , पत्तन से निकटतम टोल प्लाजा आदि के रूप में विश्लेषण प्रदान किया जाता है। इन विश्लेषणों का उपयोग करके पत्तन अधिकारी प्रदर्शन में सुधार के लिए उपाय कर रहे हैं।
· इस क्षेत्र में पेशेवरों को बढ़ावा देने के लिए सरकार विभिन्न नौकरी, भूमिकाओं के लिए योग्यता पैक अधिसूचित कर रही है।
· जुलाई 2023 में क्षमता निर्माण आयोग, केंद्रीय प्रशिक्षण संस्थानों  और राज्य प्रशासनिक प्रशिक्षण संस्थानों  के साथ एक वेबिनार आयोजित किया गया था।
· लॉजिस्टिक्स और बुनियादी ढांचे के विकास में प्रशिक्षण और क्षमता निर्माण को और बढ़ावा देने के लिए पाठ्यक्रम और प्रशिक्षण मॉड्यूल विकसित किए जा रहे हैं।
· कुशल लॉजिस्टिक्स के लिए क्षेत्रीय योजना 
· लॉजिस्टिक्स क्षेत्र में सेक्टर-विशिष्ट जरूरतों को पूरा करने और देश में बल्क और ब्रेक-बल्क कार्गो की आवाजाही को सुव्यवस्थित करने के लिए, उपयोगकर्ता मंत्रालयों द्वारा कुशल लॉजिस्टिक्स  के लिए क्षेत्रीय योजनाएं विकसित की जा रही हैं। इनमें विभिन्न मूल-गंतव्य युग्मों में माल की निर्बाध आवाजाही के लिए आवश्यक क्षेत्र विशिष्ट कार्य योजनाएं/हस्तक्षेप शामिल हैं।
· अब तक, पत्तनों तक अंतिम मील के अंतराल को कम करने के लिए व्यापक पत्तन कनेक्टिविटी योजना  पत्तन, शिपिंग और जलमार्ग मंत्रालय द्वारा विकसित की गई है। 107 पोर्ट कनेक्टिविटी परियोजनाओं  वाली सीपीसीपी को अधिसूचित किया गया है।
· कोयला मंत्रालय द्वारा कुशल कोयला निकासी के लिए एक कोयला लॉजिस्टिक्स योजना विकसित की गई है।
राज्य संलग्नता
- राज्य लॉजिस्टिक्स नीति: राज्य स्तर पर सार्वजनिक नीति में 'लॉजिस्टिक्स' पर समग्र ध्यान केंद्रित करने के लिए, राज्य/केंद्र शासित प्रदेश एनएलपी के साथ संरेखित राज्य लॉजिस्टिक्स योजनाएं  विकसित कर रहे हैं। अब तक 22 राज्यों ने अपनी-अपनी राज्य लॉजिस्टिक्स नीतियों को अधिसूचित कर दिया है।
- विभिन्न राज्यों में लॉजिस्टिक्स सुगमता : विश्व बैंक के एलपीआई की तर्ज पर एक स्वदेशी लॉजिस्टिक्स प्रदर्शन सूचकांक विकसित किया गया है, जिसे राज्यों में लॉजिस्टिक्स प्रदर्शन की निगरानी के लिए 'विभिन्न राज्यों में लॉजिस्टिक्स सुगमता  सूचकांक कहा जाता है। इसका सर्वेक्षण प्रतिवर्ष आयोजित किया जाता है और राज्यों को उनके प्रदर्शन के अनुसार रैंकिंग दी जाती है। इसका मुख्य उद्देश्य सुधार के क्षेत्रों की पहचान करना और राज्य सरकारों को उनके लॉजिस्टिक्स प्रदर्शन को बेहतर बनाने के लिए पर्याप्त बुनियादी ढांचे, सेवाओं और नियामक सुधारों को शुरू करने में सहायता करना है। एलईएडीएस-2023 की रिपोर्ट जल्द ही जारी कर दी जाएगी।
लॉजिस्टिक्स लागत ढांचा
- लॉजिस्टिक्स डिवीजन, डीपीआईआईटी ने लॉजिस्टिक्स लागत का अनुमान लगाने का प्रयास शुरू किया है, क्योंकि अबतक कोई आधिकारिक अनुमान उपलब्ध नहीं है और यह सकल घरेलू उत्पाद के 8-14 प्रतिशत के बीच भिन्न हैं।
· निजी क्षेत्र में पिछले अध्ययनों में :
· आर्मस्ट्रांग और आर्मस्ट्रांग - सकल घरेलू उत्पाद का 13 प्रतिशत;
इसलिए समग्र डेटा और प्रासंगिक सांख्यिकीय मॉडल के आधार पर सटीक अनुमान विकसित करने की आवश्यकता महसूस की गई।
उठाए गए कदम:
- मार्च 2023 में, सरकार ने सर्वोत्तम प्रथाओं पर विचार-मंथन के लिए अंतर्राष्ट्रीय विशेषज्ञों के साथ एक कार्यशाला का आयोजन किया।
· मार्च 2023 में संबंधित मंत्रालयों के वरिष्ठ अधिकारियों और शिक्षा, उद्योग और थिंक टैंक के विशेषज्ञों सहित सदस्यों के साथ टास्क फोर्स अधिसूचित की गयी।
· टास्क फोर्स की कई बैठकें हुईं.
· सार्वजनिक डोमेन में उपलब्ध द्वितीयक डेटा का उपयोग कर लॉजिस्टिक्स लागत के लिए बेसलाइन अनुमानों को हासिल किया गया । लॉजिस्टिक्स लागत गणना के लिए एक दीर्घकालिक सर्वेक्षण-आधारित रूपरेखा विकसित की गई।
- डेटा को लेकर पाबंदियों  के बावजूद  इस अनुमान का उपयोग भविष्य में व्यापक प्रवृत्ति विश्लेषण करने के लिए आधार रेखा यानि बेस लाइन के रूप में किया जाएगा। यह दीर्घकालिक सर्वेक्षण-आधारित अध्ययन अलग-अलग स्तर पर मजबूत लॉजिस्टिक्स लागत अनुमानों तक पहुंचने में मदद करेगा ताकि सभी क्षेत्रों/माध्यमों में लक्षित हस्तक्षेप किया जा सके।